
	ΝΤΟΚΙΜΑΝΤΕΡ / ΣΥΖΗΤΗΣΗ
“VAROSHA. EUROPE'S ENCLOSED TOWN”
Στο Σπίτι της Κύπρου

Τη Δευτέρα 21 Οκτωβρίου 2024 το Σπίτι της Κύπρου σε συνεργασία με την AHEPA HJ-1 Αθηνών διοργάνωσαν την εκδήλωση στην οποία προβλήθηκε το ντοκιμαντέρ, “VAROSHA. EUROPE'S ENCLOSED TOWN” (ΑΜΜΟΧΩΣΤΟΣ. ΜΙΑ ΕΥΡΩΠΑΪΚΗ ΠΕΡΙΚΛΕΙΣΤΗ ΠΟΛΗ). Tο ντοκιμαντέρ είναι μια πρωτοβουλία του Τώνη Tουμαζή και της Varosha International Initiative. Παραγωγή: Green Olive Productions Ltd.

Μετά το καλωσόρισμα του Διευθυντή του Σπιτιού της Κύπρου, Διομήδη Νικήτα, χαιρετισμό απηύθυναν ο Πρέσβης της Κυπριακής Δημοκρατίας, Σταύρος Αυγουστίδης, ο Ύπατος Πρόεδρος της AHEPA, Σάββας Τσίβικος (με οπτικογραφημένο μήνυμα) και ο Πρόεδρος AHEPA HJ-1 Αθηνών, Χρήστος Μπακούρος.

Στο πλαίσιο της προβολής του ντοκιμαντέρ ακολούθησε συζήτηση με τη συμμετοχή του  Καθηγητή Διεθνούς Δικαίου και Εξωτερικής Πολιτικής στο Πάντειο Πανεπιστήμιο, Βουλευτή Νέας Δημοκρατίας Α΄ Αθήνας, πρώην Υφυπουργό Παιδείας και Θρησκευμάτων, Άγγελο Συρίγο, τον  Αναπληρωτή Καθηγητή Σύγχρονης Ιστορίας και Διεθνούς Πολιτικής στο Πανεπιστήμιο Πελοποννήσου, Αντώνη Κλάψη και τον Πρόεδρο του Κυπριακού Κέντρου Μελετών, ιδρυτή της Varosha International Initiative και εκτελεστικό παραγωγό του ντοκιμαντέρ, Τώνη Τουμαζή. 
Τη συζήτηση συντόνισε δημοσιογράφος, ιδρυτής της Danezis Stories, Σωτήρης Δανέζης.

Μετά την ολοκλήρωση της συζήτησης ακολούθησαν ερωτήσεις και συζήτηση με τη συμμετοχή του ακροατηρίου.

Σύνδεσμος παρακολούθησης: https://webcast.grnet.gr/room/1607?eventid=17039

